CELEX: 32005R0299
Language: et
Date: 2005-02-23 00:00:00
Title: Komisjoni määrus (EÜ) nr 299/2005, 23. veebruar 2005, millega määratakse kindlaks kogused, mida Itaalias võidakse tagatiskünnise alusel 2005. aasta saagi puhul toortubakasektoris teise sordirühma üle kanda

24.2.2005   
            
            
               ET
            
            
               Euroopa Liidu Teataja
            
            
               L 51/11
            
         
      KOMISJONI MÄÄRUS (EÜ) nr 299/2005,
   23. veebruar 2005,
   millega määratakse kindlaks kogused, mida Itaalias võidakse tagatiskünnise alusel 2005. aasta saagi puhul toortubakasektoris teise sordirühma üle kanda
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. juuni 1992 määrust (EMÜ) nr 2075/92 toortubakaturu ühise korralduse kohta, (1) eriti selle artikli 9 lõiget 4,
   ning arvestades järgmist:
   
               (1)
            
            
               Määruse (EMÜ) nr 2075/92 artikliga 9 on kehtestatud tootmiskvoodid tubakasortide eri rühmade jaoks. Individuaalkvoodid on jaotatud tootjate vahel nõukogu 25. märtsi 2002. aasta määruse (EÜ) nr 546/2002 (millega määratakse kindlaks lehttubaka tagatiskünnised sordirühmade ja liikmesriikide kaupa 2002., 2003. ja 2004. aasta saakide puhul ja muudetakse määrust (EMÜ) nr 2075/92) (2) II lisas 2005. aasta saagi jaoks sätestatud tagatiskünnise alusel. Vastavalt määruse (EMÜ) nr 2075/92 artikli 9 lõikele 4 võib komisjon lubada liikmesriikidel kanda osa tagatiskünnise määrast üle teistesse sordirühmadesse tingimusel, et need ülekanded ei põhjusta lisakulusid Euroopa Põllumajanduse Aretus- ja Tagatisfondile (EAGGF) ega tõsta liikmesriikide tagatiskünnise määra.
            
         
               (2)
            
            
               Kui see tingimus on täidetud, peaksid liikmesriigid, kes seda on taotlenud, saama ülekanneteks loa.
            
         
               (3)
            
            
               Käesoleva määrusega ettenähtud meetmed on kooskülas tubakaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Esimene artikkel
   2005. aasta saagi puhul on liikmesriikidel lubatud enne 30. maid 2005 kanda tagatiskünnise määrasid ühest sordirühmast teise vastavalt käesoleva määruse lisale.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. veebruar 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 215, 30.7.1992, lk 70. Määrust on viimati muudetud määrusega (EÜ) nr 1782/2003 (ELT L 270, 21.10.2003, lk 1), mida on muudetud määrusega (EÜ) nr 864/2004 (ELT L 161, 30.4.2004, lk 48).
   
      (2)  EÜT L 84, 28.3.2002, lk 4. Määrust on viimati muudetud määrusega (EÜ) nr 1782/2003, mida on muudetud määrusega (EÜ) nr 864/2004.
   
      LISA
      Tagatiskünnise määrad, mida igal liikmesriigil on lubatud ühest sordirühmast teise kanda
      
                  Liikmseriik
               
               
                  Sordirühm, millest ülekanne tehakse
               
               
                  Sordirühm, millesse ülekanne tehakse
               
            
                  ITAALIA
               
               
                  507,5 t hele õhu käes kuivatatud (II rühm)
               
               
                  406,0 t kuumuses kuivatatud (I rühm)
               
            
                  1 587,5 t tume õhu käes kuivatatud (III rühm)
               
               
                  398,3 t kuumuses kuivatatud (I rühm)
               
            
                  1 089,6 t hele õhu käes kuivatatud (II rühm)
               
            
                  1 791,5 t suitsus kuivatatud (IV rühm)
               
               
                  1 576,0 t kuumuses kuivatatud (rühm I)
               
            
                  4 279,4 t päikese käes kuivatatud (V rühm)
               
               
                  717,7 t kuumuses kuivatatud (I rühm)
               
            
                  2 805,9 t hele õhu käes kuivatatud (II rühm)
               
            
                  148,3 t tume õhu käes kuivatatud (III rühm)
               
            
                  463,3 t Katerini (VII rühm)
               
               
                  353,3 t kuumuses kuivatatud (I rühm)
               
            
                  110,0 t hele õhu käes kuivatatud (II rühm)